Държавен вестник, бр. 78, 2011 г., стр. 39

БРОЙ  78	
Д Ъ Р Ж А В Е Н  В Е С Т Н И К 	
СТР.  39  
с писмо с обратна разписка, съответно  като 
електронен документ, подписан с квалифици­
ран електронен подпис на осигуреното лице.
(3) Таксата за прехвърляне се определя в 
абсолютен размер в правилниците за органи­
зацията и дейността на фондовете за допълни­
телно задължително пенсионно осигуряване 
и в осигурителния договор и се заплаща от 
осигуреното лице в офис на дружеството или 
по негова банкова сметка, като не може да 
се удържа от средствата по индивидуалната 
му партида. 
(4) Когато таксата се внася по банков път, 
в платежния документ се вписват трите имена 
и единният граждански номер на осигуреното 
лице, както и видът на фонда, от който желае 
да промени участието си. Таксата се счита за 
надлежно платена, когато постъпи по сметката 
на дружеството в срока по ал. 1.
(5) До три дни от изтичането на срока по 
ал. 1 пенсионноосигурителните дружества 
обменят следната информация:
1. пенсионноосигурителните дружества, в 
чиито фондове са осигурени лицата, уведо­
мяват пенсионноосигурителните дружества, 
в които тези лица са подали заявления за 
промяна на участие, за: 
а) имената и ЕГН на лицата, които не са 
заплатили в срок дължимата такса за прех­
върляне;
б) имената и ЕГН на лицата, за които са 
получени заявления по реда на § 4, ал. 6 от 
преходните и заключителните разпоредби на 
Кодекса за социално осигуряване;
2. пенсионноосигурителните дружества, в 
които лицата са подали заявления за промяна 
на участие, уведомяват пенсионноосигури­
телните дружества, в чиито фондове те са 
осигурени, за:
а) имената и ЕГН на лицата, които са по­
дали в определения срок искане за оттегляне 
на заявлението си за промяна на участие;
б) номера на банковата сметка, по която 
следва да се преведат средствата на лицата, 
които желаят да променят участието си. 
(6) На първия работен ден след получаване 
на информацията по ал. 5 пенсионноосигури­
телното дружество, в което лицето е подало 
заявление за промяна на участие, изпраща 
уведомление, подписано с електронен под­
пис, до Националната агенция за приходите, 
съдържащо данни за лицето, определени в 
договора по чл. 159, ал. 7 от Кодекса за со­
циално осигуряване.
(7) Процедурата по промяна на участие се 
прекратява, когато:
1. е налице отказ за промяна на участие 
или за разглеждане на заявлението;
2. осигуреното лице е оттеглило подаде­
ното заявление;
3. осигуреното лице не е платило в срок 
дължимата такса за прехвърляне;
4. пенсионноосигурителното дружество 
е получило от Националния осигурителен 
институт заявление по реда на § 4, ал. 6 от 
преходните и заключителните разпоредби на 
Кодекса за социално осигуряване.
(8) При прекратяване на процедурата по 
промяна на участие заплатената такса подле­
жи на възстановяване на осигуреното лице в 
14-дневен срок от съответната дата по чл. 8, 
ал. 2. В случаите по ал. 7, т. 1 – 3 осигуре­
ното лице може да подаде ново заявление за 
промяна на участие.“
§ 8. В чл. 8 се правят следните изменения 
и допълнения:
1. Алинея 1 се изменя така:
„(1) Средствата от индивидуалните партиди 
на всички лица с регистрирани заявления за 
промяна на участие през едно тримесечие, 
по отношение на които процедурата за про­
мяна на участие не е прекратена съгласно 
чл. 7, ал. 7, се прехвърлят едновременно по 
банкови сметки на съответните фондове за 
допълнително задължително пенсионно оси­
гуряване. Осигурителното правоотношение с 
пенсионноосигурителното дружество, в което 
е осигурено лицето, желаещо да промени 
участието си, се прекратява в деня на прех­
върляне на средствата.“
2. В ал. 3 т. 6 се заличава.
3. В ал. 5 второто изречение се изменя така:
„В зависимост от избора на осигуреното 
лице в заявлението за промяна на участие 
извлечението се изпраща с писмо с обратна 
разписка или по електронната поща, подписано 
с квалифициран електронен подпис.“
4. Алинея 6 се отменя.
§ 9. В чл. 9 думите „по чл. 7, ал. 2, т. 1“ 
се заменят с „по чл. 7, ал. 6“
§ 10. В чл. 10 се правят следните изменения 
и допълнения:
1. В ал. 2 думите „представят в Комисията 
за финансов надзор“ се заменят с „оповестяват 
на страницата си в интернет“.
2. Създава се ал. 3:
„(3) Пенсионноосигурителните дружества 
публикуват на страницата си в интернет 
образците на заявленията за промяна на 
участие, на сключваните във връзка с тях 
осигурителни договори и на исканията по 
чл. 7, ал. 2, както и актуалните документи с 
основна информация за осигурените лица.“
§ 11. Наименованието на раздел ІІІ се изме­
ня така: „Прехвърляне на натрупани средства 
по индивидуалната партида на осигуреното